**O τηλεοπτικός σταθμός της Βουλής προτίθεται να αντικαταστήσει 8 κάμερες παλαιού τύπου, αγορασμένες και εγκατεστημένες από το 2003 για την κάλυψη του κοινοβουλευτικού έργου στις αίθουσες 150, 151, καθώς επίσης και των δύο χειριστηρίων ελέγχου των. Είναι εξοπλισμός αναλογικός ,παλαιωμένης τεχνολογίας και δεν μπορεί να ανταποκριθεί στις καινούργιες απαιτήσεις κάλυψης σε υψηλής ανάλυσης ευκρίνεια εικόνας. Το σύστημα κάλυψης κάθε αίθουσας αποτελείται από 4 κάμερες με φακούς και ρομποτικές κεφαλές και ένα χειριστήριο ελέγχου τους στα κοντρόλ που είναι εγκατεστημένα στα υπόγεια της Βουλής στις κεντρικές εγκαταστάσεις του σταθμού.**

**Με την αναβάθμιση του τεχνικού εξοπλισμού ο τηλεοπτικός σταθμός επιδιώκει να αναβαθμίσει το παλαιωμένο σύστημα καμερών με σύγχρονης γενιάς κάμερες με ρομποτικές κεφαλές και ενσωματωμένους φακούς καθώς και με πιο ευέλικτο και σύγχρονης γενιάς χειριστήριο.**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Οι κάμερες θα πρέπει να καλύπτουν τις κάτωθι τεχνικές προδιαγραφές:

Έξοδος κάμερας HD/SD SDI με δυνατότητα επιλογής σε βύσμα BNC connector

Είσοδος σήματος συγχρονισμού black burst σε βύσμα BNC connector

Έλεγχος της κάμερας με RS-232C ή RS-422

Τροφοδοτικό παροχής της απαιτούμενης τάσης για τη λειτουργία των καμερών

Image sensor: 1/2-type Exmor CMOS x3

Μέγιστος αριθμός pixel >2 Megapixels

Minimum illumination 4lx (50IRE, F1.9, +24 dB )

Horizontal Resolution >1000 TV lines

Focal length :(f=5,8mm to 81mm) F1.9 (Wide), F2.8 (Tele)

Pan/ tilt angle : Pan: ±170°  
 Tilt: +90°/-30°

Signal system: 50 Hz: 1080/50i, 720/50P, PAL

Ευαισθησία F10

White balance: Auto/Indoor/Outdoor/One-push/Manual

Optical Zoom: 14x

Image stabilization

Image flip ON/OFF

Πάνελ χειρισμού με δυνατότητα επικοινωνίας με τις ρομποτικές κεφαλές και με τις κάμερες για τον εύκολο χειρισμό τους . Πρέπει να έχει δυνατότητα τουλάχιστον 16 μνημών θέσεων για τις ρομποτικές κεφαλές και τις κάμερες. Πρέπει να συνοδεύεται από το απαιτούμενο τροφοδοτικό .

**ΓΕΝΙΚΟΙ ΟΡΟΙ – ΥΠΟΧΡΕΩΣΕΙΣ ΑΝΑΔΟΧΟΥ**

Οι προσφορές των υποψηφίων προμηθευτών ενδείκνυται να ικανοποιούν τις παρακάτω απαιτήσεις:

* Η προσφορά οφείλει να παρέχει σαφείς και αναλυτικές απαντήσεις σχετικά με το αν τα τεχνικά χαρακτηριστικά του προσφερόμενου εξοπλισμού ικανοποιούν ή όχι τις τεχνικές προδιαγραφές.
* Ο προμηθευτής οφείλει να παραδώσει λίστα τηλεοπτικών σταθμών ή παραγωγών όπου έχει εγκαταστήσει παρόμοιου τύπου εξοπλισμό.
* Ως χρόνος εγγύησης του εξοπλισμού ορίζεται το διάστημα των είκοσι τεσσάρων (24) μηνών από τη ημερομηνία παραλαβής του εξοπλισμού.
* Κατά τη διάρκεια της εγγύησης, οποιαδήποτε βλάβη πρέπει να διορθώνεται άμεσα από τον προμηθευτή με δικές του δαπάνες. Εξαιρούνται οι βλάβες που οφείλονται σε κακή χρήση.
* Ο χρόνος παράδοσης του εξοπλισμού να μην ξεπερνά τον ένα (1) μήνα από την ημερομηνία υπογραφής της σύμβασης. Σε περίπτωση καθυστέρησης παράδοσης του εξοπλισμού πέραν του (1) μηνός, θα επιβάλλεται στον ανάδοχο ποινική ρήτρα ίση με διακόσια ευρώ (200 €) για κάθε ημέρα καθυστέρησης.
* Η πληρωμή του αναδόχου θα γίνει εφάπαξ: 1) με την υποβολή της βεβαίωσης της αρμόδιας επιτροπής για την παραλαβή του εξοπλισμού και 2) με την προσκόμιση του σχετικού τιμολογίου.
* Ο ανάδοχος θα προσφέρει κατ’ αποκοπή τίμημα. Ο ΦΠΑ θα βαρύνει τη Βουλή των Ελλήνων.
* Με την υπογραφή της σύμβασης ανάθεσης ο ανάδοχος θα προσκομίσει εγγυητική επιστολή καλής εκτέλεσης, ποσοστού 5% επί του ποσού σύμβασης (χωρίς ΦΠΑ), και μετά την παραλαβή του συστήματος, αυτή θα αντικατασταθεί από εγγυητική επιστολή καλής λειτουργίας ποσοστού 2,5% επί του ποσού σύμβασης( χωρίς ΦΠΑ) διάρκειας 27 μηνών.
* Η Βουλή των Ελλήνων διατηρεί το δικαίωμα με απόφασή της, να προχωρήσει σε μερική κατακύρωση της περιγραφόμενης προμήθειας ή και στη ματαίωσή της, σε οποιοδήποτε στάδιο της διαδικασίας, χωρίς να υποχρεούται να αιτιολογήσει την απόφασή της.
* Ο εξοπλισμός θα είναι καινούργιος και θα συνοδευτεί από πιστοποιητικά τεχνικού και ποιοτικού ελέγχου της κατασκευάστριας εταιρίας όπου θα αναγράφεται η ημερομηνία πραγματοποίησης του ελέγχου.
* Η παραλαβή του εξοπλισμού θα πραγματοποιηθεί από ειδική επιτροπή της Βουλής. Οποιαδήποτε ανωμαλία στη λειτουργία ή ασυμφωνία με τους τεχνικούς όρους ή απώλεια υλικών διαπιστωθεί από την επιτροπή πρέπει να αποκαθίσταται άμεσα από τον προμηθευτή με δικές του δαπάνες.
* Παράδοση εγχειριδίων και συντήρηση σε δύο (2) αντίτυπα. Τα εγχειρίδια θα είναι γραμμένα στα Αγγλικά ή στα Ελληνικά.
* Βεβαίωση του προμηθευτή για δυνατότητα παροχής συντήρησης και ανταλλακτικών για περίοδο τουλάχιστον πέντε (5) ετών από την ημερομηνία παραλαβής του εξοπλισμού.